b'\n_START_ARTICLE_\nBrigadni general (Francija)\n_START_SECTION_\nZgodovina\n_START_PARAGRAPH_\n\xc4\x8cin se je razvil iz zgodovinskega \xc4\x8dina brigadirja armad (Brigadier des arm\xc3\xa9es), katerega je ustanovil Ludvik XIV. Francoski. Sprva je bil to naziv dol\xc5\xbenosti, nato pa se je razvil v dejanski \xc4\x8din. Zaradi vse bolj mobilnega bojevanja (zahvaljujo\xc4\x8d konjenici) so feldmar\xc5\xa1ali (dobesedno poveljniki polja) potrebovali izku\xc5\xa1ene \xc4\x8dastnike, ki so lahko poveljevali manj\xc5\xa1im enotam pod njihovim poveljstvom; brigadirji so tako bili vi\xc5\xa1ji polkovniki oz. ni\xc5\xbeji mar\xc5\xa1ali (francosko Mar\xc3\xa9chal de camp). Mar\xc5\xa1al je nosil oznako dveh zvezd in brigadir oznako ene zvezde. Leta 1793 so \xc4\x8din brigadirja armad ukinili, medtem ko je bil \xc4\x8din feldmar\xc5\xa1ala zamenjan s \xc4\x8dinom brigadnega generala; slednji pa je podedoval oznako dveh zvezd. To pa tudi pojasni dejstvo, da v francoskih oboro\xc5\xbeenih silah ne obstaja enozvezdni \xc4\x8din; s tem pa se ustvari problem, saj je francoski brigadni general enakovreden ameri\xc5\xa1kemu brigadnemu generalu (in drugim), ki pa uporablja za oznako eno zvezdo.'